Ieglis aba kadagīs (luotīnėškā: Juniperus communis) ī nedėdlis, lėgė 12 m aukštoma, kėparisėniu šėimuos spėglioutis medis aba krūms, ruduos spalvuos, pluona ėr išėlgā īpleišiejosė žėivė. Spīglē būn 10-15 mm ėlgoma, tomsē žali so balta ėšėlgėnė drūžė vėršotinie posie. Ougas tor pu tris sieklas. Subrėndosės anuos būn joudā melsvuos spalvuos, aple 6-9 mm skersmenėis. Senās čiesās Žemaitėjuo ieglis liuob būtė garbėnams kāp švėnts medis.